Exqrch/javanese-Komodo-pixelgpt huggingface dataset:
Papan anggegana Şanlıurfa GAP dumunung udakara 34 km (21 mil) ana sisih lor-wétané kutha iki lan duwé jadwal montor mabur marang Istanbul, Ankara, lan Izmir
Urfa nduwèni iklim Mediterania sing panas banget nalika mangsa panas (miturut panggolongan iklim Köppen)
TNalika mangsa panas, suhuné ngancik 39 °C (102 °F)
Ing mangsa panas arang banget ana udan
Déne ing mangsa salju, iklimé adhem lan teles, kala-kala uga ana udan salju
Nalika mangsa semi, lan mangsa rontok, iklimé sedhengan lan uga teles.
Acer utawa Acer Inc
ya iku perusahaan produsen piranti elektronik sing dumunung ing kutha Xizhi, New Taipei City, Taiwan
Perusahaan iki kalebu nomer lima paling gedhé sadunya sing nggawéni komputer pribadhi, laptop lan ponsel pinter
Jaran nil cébol Jaran nil cébol iku salah sawijining spèsiès jaran nil in Afrika Kulon sing awaké cilik
Kéwan iki kalebu salah sawijining spèsiès sing diburu sacara ilegal ing Libéria
"World Conservation Union" ngréka menawa kurang saka 3.000 jaran nil cébol sing isih ana urip ing alas
Minangka kéwan alas wengi sing langka, jaran nil cébol iku kéwan sing angèl disinaoni
Jaran nil cébol kurang ditepungi sajabané Afrika Kulon nganti abad ping 19
Banjur kéwan iki diintroduksi ing kebon raja ing awaling abad ping 20
Tibaké kabèh iku bisa manak subur sajeroning krangkèng lan mayoritas riset iku dilakoni mawa spèsimèn kebon raja.
Pratélan tembung krama Kaca iki isi pratélan tembung krama ing basa Jawa
Ana warna-warna jinis tembung ing basa Jawa
Jinis tembung sing kagolong lumrah antarané ya iku "tembung ngoko", "tembung krama", lan "tembung krama inggil"
Jinis tembung liyané contoné "tembung kasar", "tembung kawi", lan "tembung krama-ngoko" (tembung sing bisa kanggo ing basa ngoko lan basa krama)
Mungguh ing unggah-ungguh basa, ana rong tataran basa Jawa, ya iku "basa ngoko" lan "basa krama", nanging ora ana basa krama inggil
Tembung krama ora padha karo tembung krama inggil
Tembung-tembung krama mligi kanggo ing guneman utawa tulisan mawa "basa krama", dudu "basa ngoko"
Wondéné, tembung-tembung krama inggil bisa kanggo ing basa ngoko lan basa krama
Basa krama sing ora kaworan tembung krama inggil karan "basa krama lugu", déné basa krama sing kaworan tembung krama inggil karan "basa krama alus"
Basa krama mawa tembung-tembung sing dicekak ingran "basa madya"
Pratélan tembung-tembung krama ing ngisor iki ditata manut linggané sauruting alfabèt
Saben tembung dikanthèni tembung ngokoné
Ing kaca iki uga sinartan conto-conto pangecaké tembung-tembung krama ing ukara.
Pratélan tembung krama (R) Kaca iki isi pratélan tembung krama ing basa Jawa
Pratélan tembung-tembung krama ing ngisor iki ditata manut linggané
Ing kaca iki uga sinartan conto-conto pangecaké tembung-tembung krama ing ukara
Pratélan iki mligi kanggo tembung-tembung sing kawiwitan huruf R
Pratélan sing baku ana ing pratélan tembung krama.
Séri kang diparagakaké déning James Reid lan Nadine Lustre iki, dibyawarakaké ing wayah akèh-akèhé wong nonton tivi
Séri iki kalebu golongan acara kang dianggegana wayah wengi ing ABS-CBN's Primetime Bida lan bisa dideleng ing saindhenging donya lumantar The Filipino Channel ing tanggal 10 Agustus 2015, kang nggantèni Bridges of Love
Komidi romantis iki nyritakaké sakloron ya iku—Leah, cah wadon kang duwé impèn-impèn ing Amérika; lan Clark, wong lanang kang urip ing Amérika— kang dipeksa kanggo dhaup supaya bisa urip kanthi resmi lan nerusaké pagaweyané ing Amérikah Sarékat
Séri iki rampung ing 26 Fébruari 2016 lan dipérang ing rong babak épisode
Rong épisode iku dumadi saka séri kang wis direkam dan dibesut, lan séri liyané ya iku kanthi acara "live" ing Ynares Center, Antipolo City
Acara "live" iku uga dibyawarakaké kanthi bebarengan antara ABS-CBN lan The Filipino Channel
Leah Olivar (Nadine Lustre) urip ing kaanan kulawarga kang mlarat nanging seneng
Nalika dhèwèké 12 taun, ibuné Rona (Isay Alvarez) lunga menyang Amérikah Sarékat kanggo makarya supaya urip kulawargané luwih apik
Pungkasané, urip kulawargané saya apik kanggo Leah, mbakyuné, Tiffany (Bianca Manalo), lan bapaké, Sol (Joel Torre)
Nanging, ana kedadéan sing marahi urip kulawargané owah salawasé amarga patiné Rona
Krungu kedadéan iku, Leah kepéngin lunga menyang Amérika lan minangkani impèn-impèn ibuné
Sepuluh taun sabanjuré, impèn-impèn iku kasembadan amarga Leah éntuk visa kanggo pasanggiri koor ing San Francisco, California
Sawisé pasanggiri, Leah nambah suwéné urip ing San Francisco amarga kepéngin sowan menyang kuburan ibuné, lan golèk cara kanggo makarya kang sah ing Amérikah Sarékat
Nanging sasuwéné Leah ing Amérika, dhèwèké ora nemu kuburan ibuné, malah saya suwé visané dadi kadalu warsa
Saka kedadéan iku, uripé tambah susah amarga golèk gawéan ing Amérika saya angel
Jack (Cherry Pie Picache), ibu manten pacangé Leah, Jigs (Albie Casiño), mrayogakaké supaya Leah bisa éntuk visané kanthi dhaup marang sawijing wong lanang
Saka panemuné Jack, Leah sarujuk
Amarga Leah ora duwé kanca ing Amérika, Jack kangelan kanggo sapa kang dadi pasangané Leah nalika dhaup
Siji-sijiné wong kang gelem dhaup karo Leah kanthi bayaran kang sithik ya iku ponakané lanang Jack, Clark (James Reid), kang wis manggon ing San Francisco 11 taun
Sadurungé, uripé Clark nandhang sengsara nalika dhèwèké lunga menyang Amérikah Sarékat karo ibuné, Ofelia (Katya Santos), kanggo nemoni bapaké ing Amérika, Kenneth
Nalika ketemu, Kenneth ora ngakoni minangka Clark iku putrané, lan dumadakan Ofelia mati
Saka kedadeán iku, Clark manggon ing omah yatim
Ing kono Clark kerep disiksa
Amarga tresnané marang sedulur-seduluré ing Pilipina, Clark ngudi ing Amérikah Sarékat
Saka kaanan iku, Clark uripé kurang saka welas asih
Sanadyan patemon kapisan kang ora nyenengaké, Leah lan Clark nglakoni uripé minangka pasangan kang palsu lan mangerteni sakloroné kanthi pengalaman lan pakulinan siji lan liyané supaya lulus wawanwicara ing "Immigration and Naturalization Service" (INS)
Saya suwé, Leah lan Clark nemokaké apa kang disenengi siji lan liyané marang samubarang tartamtu
Sakloroné nyadhari menawa duwé pepinginan kang padha, ya iku kepingin kulawargané éntuk panguripan kang luwih apik.
Sakloroné miwiti rasa asih amarga padha-padha crita babagan apa kang dadi wadi ing uripé sakloroné
Banjur, dhaupé palsu Leah lan Clark dadi nyata
Wiwitané paraga séri iki ya iku Coco Martin lan Nora Aunor, nanging Aunor ngurungaké amarga répot ngurusi gelaran ing GMA network
Pilihan kapindho tiba marang Judy Ann Santos minangka dadi pasangané Martin
Dumadakan, Santos ngurungaké amarga meteng
Pilihan katelu ya iku Sarah Geronimo, nanging dhèwèké ngurungaké amarga duwé jadwal kang répot
Martin uga répot karo séri tiviné, "Ang Probinsyano"
Pungkasané, paraga utama séri tivi iki diwenehaké marang James Reid lan Nadine Lustre lan sakloroné éntuk kontrak eksklusif saka ABS-CBN
Ing Maret 2015, penyanyi R&B Kyla direkam ing rong versi
Lagu séri iki, wiwitané dinyanyèkaké déning Jeffrey Osborne, banjur dinyanyèkaké manèh déning Regine Velasquez
Vidio musik lan lagu asliné dibabar tanggal 16 Mèi 2015 ing YouTube, lan versi liyané kairing nganggo piano
Lagu iki pérangan saka volume siji D"reamscape Televisions of Love" lan album gabungan saka tanggap warsané Kyla ka-15, "My Very Best"
Ing sawijining épisode, Clark (diparagakaké déning James Reid) éthok-éthok mikut, mbanda tangan, lan nyikep mripaté bojoné, Leah (diparagakaké déning Nadine Lustre)
Leah kaget amarga bojoné, Clark joged-joged ing ngarepé nalika nganggo sragam pulisi
Sawisé kedadéan iku, kabèh paraga ngaturaké pangapura, amarga gawé kesendhu marang pulisi
Bumblebee Bumblebee (aran sanèsipun Bumble ing Jepang, Moscardo ing Portugal, Urdongó ing Hungaria) punika salah satunggaling karakter robot fiksi wonten ing sèrial Transformer
Bumblebee punika salah satunggaling paraga/tokoh ingkang kondhang ing sèrial kasebat kejawi Optimus Prime lan Megatron
Bumblebee punika robot ingkang kalebet anggota Autobots
Bumblebee punika salah satunggaling karakter ingkang dipunremeni saking sèrial Transformer G1
Kanthi badan ingkang alit ugi trampil, Bumblebee punika kathah paring pambiyantu lan ugi paring pitulungan ing tim Autobots
Modhèl alternatifipun Bumblebee ing Transformer punika mobil Volkswagen Beetle warni kuning
Dumugi abad ingkang kaping 21, warni kuning punika tetep dados werna minangka ciri khas saking Bumblebee
Fungsi ingkang utami saking Bumblebee punika sejatosipun supados dados Autobots enèm ingkang kedah nyinaoni sedaya samubarang lan ugi kanggé paring pakurmatan dhateng Autobots ingkang gadhah kalenggahan langkung inggil tinimbang Bumblebee
Sinaosa alit lan kathah kepanggih kaliyan sedaya mara bebaya, Bumblebee punika kalebet "intel spionase" ingkang andal
Sareng kaliyan réncangipun ingkang awujud manungsa kados Spike Witwicky, Carly, lan Chip Chase, Bumblebee punika kathah paring pambiyantu dhumateng pakaryan ingkang dipuntindakaken déning Optimus Prime lan ugi réncang-réncangipun kanthi ancas kanggé merangi angkara murka saking Autobots
Bumblebee punika saged mlampah kanthi rikat ing sanginggilipun 250 km/jam menawi piyambakipun tembé awujud mobil
Tiyang ingkang pikantuk ayahan ngisi swantenipun Bumblebee wonten ing sèrial ingkang mawi Basa Inggris inggih punika Dan Gilvezan, wondéné ingkang mawi Basa Jepang inggih punika Yoku Shioya
Bumblebee punika kalebet salah satunggaling paraga (tokoh) ingkang asring medal wonten ing Transformer
Nalika ing èpisodhe ingkang wiwitan, Bumblebee sareng kaliyan Wheeljack madosi lan ugi mbekta sapérangan konduktor ènergi wonten ing Cybertron ingkang rikala punika tembé krisis
Saklajengipun Bumblebee punika dados salah satunggaling kru "The Ark" dumugi pesawat kasebat dhawah wonten ing Bumi lajeng nabrak redi/gunung
Kedadosan kasebat ndamel "The Ark" kasebat kekubur dumugi tahun 1984 dumugi saged dipunbangkitaken malih déning Teletraan I
Bumblebee punika ing cariyos lajengipun dados réncang ingkang raket kaliyan kulawarga Witwicky (Spike lan ugi ramanipun, Sparkplug)
Bumblebee punika satunggaling Autobots ingkang boten kénging pangaribawa saking Decepticons nalika sami ngowahi setèlan kanggé ngisi ènergi Autobots
Salajengipun, Bumblebee sarengan kaliyan Spike punika ndhèrèk wonten petualangan ingkang ageng
Ingkang sapisan, Bumblebee sareng kaliyan Spike naté ngraosaken kadospundi éndahipun Pulo Dinobot, lajeng mlebet wonten ing kutha ingkang kekubur wonten ing Sub-Atlantica, lan dados saksi nalika Spike punika kepanggih kaliyan calon garwanipun, Carly wonten ing satunggaling papan ngampil (rental) video game
Bumblebee ugi kalebet tim Autobots sareng kaliyan Chip Chase ingkang tindak dhateng Cybertron kanggé mundhut komponèn suku cadhang kanggé ndandani Optimus Prime
Mangertosi bab kasebat, Megatron paring dhawuh dhateng bala tentaranipun ing Cybertron supados damel udan/ jawah asem
Amargi kedadosan kasebat naté ndamel Bumblebee rumaos kewalahan
Wonten ing episode 51 (Prime Target) nalika Lord Cholmondeley saged nyekel jèt wadi Uni Sovièt, ingkang damel perang antawisipun Wétan lan Kulon
Salajengipun, Cholmondeley lajeng gadhah ambisi kanggé mendhet sirahipun Optimus Prime
Kanggé mujudaken gegayuhanipun, piyambakipun punika nantang Optimus kanthi sadèrèngipun nyekel sapérangan anggota Autobots, kalebet Bumblebee
Nanging, niyat kasebat boten saged kalaksanan saksampunipun Optimus Prime ingkang dipunbiyantu déning Astrotrain lan Blitzwing kasil ngalahaken Cholmondeley.
Salajengipun wonten ing episode 59 "(Trans-Europe Express)", Bumblebee sareng kaliyan saperaengan anggotan Autobots punika ndherek balapan saking Paris dumugi Istanbul
Megatron lajeng paring dhawuh dhumateng Stunticons supados damel ricuhipun Autobots lajeng mendhet mobil Augie Canay amargi wonten ing mobil Canay kasebat wonten logam super
Lajeng Megatron ngginakaken logam kasebat dados salah satunggaling gaman kejawi "berlian" saking Bahudine kanggé ngatur cuaca
Bumblebee gadhah usaha kanggé ngrusak berlian kasebat kanthi cara mlebet wonten ing pusaran angin lan saged kasil
Bibar punika, Canay lan sedaya Autobots gadhah rencana kanggé mbagi arta asil saking lomba kasebat, nanging Canay punika langkung milih kanggé mendhet berlian ingkang dipuntémbak déning Bumblebee
Wonten ing , Bumblebee punika dados salah satunggaling paraga ingkang wigati ing Autobots
Piyambakipun sareng kaliyan Spike punika naté badhé dipunkalahaken déning Unicron, dumugi Bumblebee lan Spike badhé dipunlebetaken wonten ing weteng/padharanipun Unicron, Daniel Witwicky punika saged kasil ngrusak panyangga tutup padharanipun Unicron kanthi ngginakaken "exo suit" (pindha busana saknjawinipun akasa)
Salajengipun wonten ing sèrial mangsa ingkang kaping tiga, Bumblebee punika dados mitra malih kaliyan Spike wonten ing Bumi
Kanthi ngginakaken "Autobot City" (Metroplex) minangka gantosipun The Ark ingkang sampun rusak, Bumblebee punika naté kewalahan anggènipun ngadhepi Starscream ingkang sampun mendhet mripatipun Metroplex
Nalika mangertos bilih badanipun Optimus Primes sampun kapanggihaken déning ilmuwan ingkang boten remen kaliyan Autobots, Rodimus Prime damel satunggal tim kanggé nylametaken badanipun Optimus, wonten ing ngriku Bumblebee kalebet salah satunggaling anggotanipun
Nanging piyambakipun tatu bibar ngadhepi Superion ingkang sampun kènging infeksi "Hate Plague" kanthi dipunbiyantu déning Quintessons ingkang saged kasil damel Optimus Prime gesang/urip malih
Bumblebee lajeng dipunformat malih dados "Goldbug"
Dados Goldbug, sareng kaliyan Optimus Prime lajeng tindak dhateng Planet Chaar kanggé madosi aluminium ingkang tahan panas ingkang saged njagi badanipun saking Hate Plague
Optimus saged damel mari sedaya manungsa lan ugi Transformer kanthi ngginakaken Matrix ingkang direbut saking Rodimus Prime
Goldbug punika saged medal wonten ing sèrial mangsa kaping sekawan
Kala punika piyambakipun dados kumendhan jaga baya Autobots City lan Cybertron saking serangan Decepticons
Awit saking wujudpun punika, Bumblebee dados salah satunggal saking sanga karakter Transformer ingkang medal wonten ing sedaya sèrial kartun versi AS (sanèsipun inggih punika Spike Witwicky, Optimus Prime, lan tim "Constructicons") Transformers Filem
Wonten ing filem anggitaning sutradara Michael Bay punika, Bumblebee kepanggih kaliyan Sam Witwicky wonten ing satunggaling papan nyadé mobil bekas
Kala punika, Bumblebee éwah dados mobil Chevrolet Camaro lansiran tahun 1977
Ing satengahing cariyos filem punika Bumblebee lajeng éwah dados mobil Chevrolet Camaro 2009
Mobil Chevy Camaro 2009 kasebat kalebet salah satunggaling mobil ingkang dipunwedalaken wonten Detroit Motor Show 2007, setunggal wulan sadèrèngipun pihak Paramount Films ngginakaken mobil kasebat minangka basis Bumblebee wonten ing filem Transformers
Mobil Bumblebee versi taun 1976 ingkang medal wonten ing film Transformers kasebat dipunsade kanthi situs lélang eBay kanthi regi $40.100,01
Ingkang ngisi swaranipun Bumblebee wonten ing film Transformers 2007 inggih punika Mark Ryan
Kaping sapisan Bumblebee medal nalika piyambakipun mlebet wonten ing satunggaling dhiler mobil bekas, ing mriku Sam ingkang badhé mundhut mobil sapisan lajeng remen kaliyan Bumblebee, nanging ingkang gadhah dhiler boten rumaos boten tepang kaliyan mobil wau
Nalika ingkang gadhah dhiler punika boten kersa nyadé mobil kasebat kanthi regi 4.000 dolar, Bumblebee duka lajeng ngrusak sedaya kaca mobil bekas ingkang wonten ing dhiler kasebut, satemah mobil Chevrolet Camaro 1977 punika dipunsadé kanthi regi ingkang dipunkajengaken déning Bapakipun Sam
Bumblebee wonten ing modhe mobil lajeng dipun-ginakaken déning Sam kanggé nyeraki Mikaela
Sadèrèngipun Sam rumaos ajrih amargi mangertos mobilipun kasebat saged mlampah piyampak tanpa wonten sopir
Boten dangu saking punika, Mikaela saged raket kaliyan Sam.
Saksampunipun Sam kènging serangan Barricade, Mikaela ingkang gadhah maksud nulung Sam lajeng dipunajak lumayu saksampunipun mangertos alaning mobil polisi ingkang sejatosipun Barricade
Saksampunipun sedinten playon kaliyan Barricade, Bumblebee saged kasil ngalahaken Barricade
Nanging Sam, Mikaela lan Bumblebee boten ngira bilih Frenzy ingkang sadèrèngipun dipun-gorok déning Mikaela nyamar dados "handphone" lajeng mlebet wonten ing tasipun Mikaela
Nalika Bumblebee mlampah ing margi ageng, Mikaela ngaturaken bilih mobil Chevy Camaro 1977 punika sampun ala
Bumblebee mangertos lajeng nyuwun supados Sam lan Mikaela medal saking mobil
Wiwitanipun Sam ngira menawi Bumblebee punika duka amargi Mikaela sampun ngèlèk-èlèk piyambakipun, nanging boten dangu Bumblebee dados mobil ingkang saé inggih punika Chervrolet Camaro 2009 lan punika damel Sam ugi Mikaela bungah
Bumblebee naté dipuncekel déning agèn-agèn saking Sector 7
Nanging Sam kanthi sekedhk negoisasi, lan mangertosi bilih ingkang ala watakipun inggih punika Decepticons saged kasil anggènipun nulung Bumblebee
Lajeng Bumblebee saged pikantuk Allspark dipunpindhah saking Sèktor 7